Source: https://www.zakonypreludi.sk/zz/2000-340
Timestamp: 2019-03-18 21:32:22+00:00

Document:
340/2000 Z. z. Zákon, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej ... | Aktuálne znenie
Zákon č. 340/2000 Z. z.Zákon, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov
Platnosť od 26.10.2000 do29.02.2012
Účinnosť od 01.11.2000 do29.02.2012
Aktuálne znenie 01.11.2000 - 29.02.2012
1. V § 23 sa za odsek 2 vkladá nový odsek 3, ktorý znie:
„(3) Ministerstvo v spolupráci so záujmovým združením vnútroštátnych dopravcov má povinnosť v súlade so záujmami štátnej dopravnej politiky a s politikou ochrany životného prostredia ustanoviť minimálny podiel prepravných povolení z celkového počtu disponibilných prepravných povolení pre tých cestných dopravcov, ktorí zabezpečujú kombinovanú dopravu.27a)“.
„27a) § 2 ods. 5 zákona Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 58/1997 Z. z.“.
2. V § 23 ods. 6 písmeno c) znie:
„c) kombinovanú dopravu,“.
3. § 25 sa dopĺňa odsekom 5, ktorý znie:
„(5) Zahraničný dopravca môže vykonávať prepravu po pozemných komunikáciách medzi dvomi miestami na území Slovenskej republiky ako súčasť kombinovanej dopravy bez predchádzajúceho povolenia ministerstva, ak posledná časť úseku prepravy po pozemných komunikáciách neprekročí 150 km a miesto zvozu alebo rozvozu cestného dopravného prostriedku (terminál kombinovanej dopravy, prístav, letisko) sa nachádza na území Slovenskej republiky.“.
4. V § 28 sa odsek 2 dopĺňa písmenom i), ktoré znie:
„i) podrobnosti o odovzdávaní prepravných povolení (§ 23 ods. 3).“.
5. § 29 sa dopĺňa písmenom i), ktoré znie:
„i) odovzdáva vnútroštátnym dopravcom prepravné povolenia, ak je na to poverený ministerstvom (§ 23 ods. 2).“.

References: § 23
 § 2
 § 23
 § 25
 § 28
 § 29